
ТЕХНИЧЕСКИ СПЕЦИФИКАЦИИ
В частта за Обособена позиция № 1: „Извършване на текущи и аварийни ремонти в сгради на Министерство на труда и социалната политика”
[bookmark: bookmark4]
	1. ОБЩА ИНФОРМАЦИЯ ЗА ОБЕКТА И ПРЕДВИДЕНИ СМР
	Поръчката обхваща строително-монтажни работи за текущи и аварийни ремонти, като за всеки ремонт, който е необходимо да се извърши ще се отправя възлагателно писмо (заявка) до Изпълнителя, в което ще се съдържат прогнозните видове и количества строително-ремонтни работи, краен срок за извършването им и други конкретни изисквания, според конкретните СМР.

	Възлаганите строително-монтажни работи, ще се изразяват основно, но не само, в следните работи: архитектурно-строителни и конструктивни работи, работи по електро-, ВиК и ОВиК инсталации и други; освежителни и текущи ремонти; отстраняване на аварии по електро-, ВиК и ОВиК инсталации и др.
	Доставката на всички материали и строителни изделия, необходими за изпълнение на СМР за всеки отделен обект е задължение на изпълнителя.	
	
	2. СРОК ЗА ИЗПЪЛНЕНИЕ НА КОНКРЕТНО ВЪЗЛОЖЕНИ СМР
	Срокът за изпълнение на конкретно възложени СМР се определят със съответното възлагателно писмо (заявка) на Възложителя.
 Изпълнителят след получаване на заявката изпраща екип, който да направи оглед и изготви количествено – стойностна сметка, която трябва да съдържа подробно описание на видовете работи и тяхната стойност, в следните срокове:
- за реконструкция, строителна поддръжка или текущ ремонт – в срок до 48 (четиридесет и осем) часа;
- за изпълнение на авариен ремонт – в срок до 24 (двадесет и четири) часа, а в случай на изключителна ситуация - в срок до 2 (два) часа за овладяване на аварията.
Изпълнителят започва работа след писмено одобрение на количествено- стойностната сметка от Възложителя. Срокът за изпълнение на СМР за всеки обект е съгласно указанията в заявката и е задължителен  за Изпълнителя. 
	Изпълнителят може да поиска мотивирано удължаване на срока, като  искането се одобрява от Възложителя.

   
3. ИЗИСКВАНИЯ КЪМ ТЕХНИЧЕСКИТЕ ХАРАКТЕРИСТИКИ НА СТРОИТЕЛНИТЕ ПРОДУКТИ, КОИТО ЩЕ БЪДАТ ВЛОЖЕНИ В ОБЕКТА. ИЗИСКВАНИЯ ЗА КАЧЕСТВО – НОРМАТИВИ, СТАНДАРТИ И ДРУГИ РАЗПОРЕДБИ, НА КОИТО СЛЕДВА ДА ОТГОВАРЯТ
1. Техническото изпълнение на строителството трябва да е в съответствие с изискванията на приложимата нормативна уредба и техническите спецификации на вложените при изпълнение на СМР материали и строителни изделия.
2. При изпълнение на СМР следва да бъдат влагани само нови материали и строителни изделия, отговарящи на изискванията в българските и/или европейските стандарти, които притежават подходящи характеристики за вграждане, монтиране, поставяне или инсталиране в сградите, съответстващи на техническите правила, норми и нормативи, определени със съответните нормативни актове за строителство.
3. Възложителят одобрява всички материали, които ще бъдат вложени при изпълнението на СМР на съответния обект.

            4. ГАРАНЦИОНЕН СРОК
Гаранционен срок – гаранционният срок за всички видове СМР се определя, съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и следва да бъдат не по-кратки от предвидените в чл. 160, ал. 4 и ал. 5 от ЗУТ.

Гаранционните срокове за изпълнените СМР започват да текат от датата на подписване на приемателно-предавателния протокол за приемане на възложената работа за съответния обект.

 5. ОТСТРАНЯВАНЕ НА ДЕФЕКТИ, ПОЯВИЛИ СЕ ПО ВРЕМЕ НА ГАРАНЦИОННИЯ СРОК НА ИЗПЪЛНЕНИТЕ ВИДОВЕ РАБОТИ
[bookmark: OLE_LINK1]  1. Всички дефекти, възникнали преди края на гаранционния срок, се констатират с протокол, съставен и подписан от представители на възложителя. Този протокол се изпраща в 3-дневен срок от съставянето му на изпълнителя. Изпълнителят в 14-дневен срок от получаване на протокола, трябва да отстрани появилите се в гаранционния срок дефекти. Изпълнителят може да поиска мотивирано удължаване на срока, което се одобрява от възложителя. 
2. Гаранционният срок не тече и се удължава с времето, през което обектът е имал проявен дефект, до неговото отстранявяне.

  6. ИЗИСКВАНИЯ ОТНОСНО ОСИГУРЯВАНЕ НА БЕЗОПАСНИ И ЗДРАВОСЛОВНИ УСЛОВИЯ НА ТРУД
  1. По време на изпълнение на СМР участникът, определен за изпълнител, трябва да спазва изискванията на Наредба №2/2004 г. за минимални изисквания здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.
 2. Участникът, определен за изпълнител, е длъжен да спазва изискванията на действащите у нас нормативни изисквания за екологични изисквания и други свързани със строителството по действащите в страната стандарти и технически нормативи и документи за строителство.
3. Участникът, определен за изпълнител, е длъжен да поддържа ред и чистота в района на съответния обекта по време на извършването на СМР и при завършването им да предаде същия чист и освободен от механизация, съоръжения, строителни материали, отпадъци и др.
 4. Участникът, определен за изпълнител, е длъжен да опазва имуществото, което подлежи на ремонт. При неправилна организация или небрежност от страна на лицата, ангажирани от изпълнителя за изпълнение на възложените СМР, довела до повреда на имущество, изпълнителят носи пълна отговорност и дължи незабавно възстановяване на вредата.
 5. Участникът, определен за изпълнител, носи пълна имуществена отговорност за причинените вреди на Възложителя и/или на трети лица, причинени от виновни действия или бездействия на своите работници и служители и подизпълнители (в случай, че ползва такива).

           7. ИЗИСКВАНИЯ ОТНОСНО ОПАЗВАНЕ НА ОКОЛНАТА СРЕДА
  1. При изпълнение на СМР участникът, определен за изпълнител, трябва да ограничи своите действия в рамките само на строителната площадка на съответния обект.
  2. Участникът, определен за изпълнител, трябва да бъде отговорен за спазване на всички изисквания по опазване на околната среда от неблагоприятни въздействия по време на изпълнението на СМР. Той трябва да идентифицира предварително в своя План за безопасност и здраве възможните неблагоприятни въздействия върху околната среда и населението и да предвиди мерки за ограничаването им до нива, които са допустими според нормативните документи, или по-ниски. С оглед на характера на работите в тази поръчка, участникът, определен за изпълнител, трябва да обърне внимание на следните аспекти:
•	Недопускане на замърсяване с прах извън оградените предели на строителната площадка на съответния обект, като за тази цел участникът, определен за изпълнител, трябва да разполага със средства за покриване на източници на прах или кал в случай на неблагоприятни атмосферни условия; 
•	Ограничаване на шума от изпълняваните работи чрез използване на подходящи технологии и механизация и подходящо планиране на шумните дейности за определени часове на деня;
•	Ограничаване на въздействието от източници на електромагнитно излъчване, като за целта участникът, определен за изпълнител, трябва да проверява изправността и съответствието на нормите на неговите машини и инструменти. В ПБЗ изрично трябва да са идентифицирани ситуациите, в които е възможно да се използват инструменти и машини – потенциален източник на електромагнитни смущения в непосредствена близост до обитаеми сгради. Като предпазна мярка в такива ситуации, участникът, определен за изпълнител, трябва да насочи вниманието си към нарочна проверка на машините и инструментите;
•	Текущо извозване на отпадъците от строителната площадка, с оглед ограничените условия на работа по натоварените градски улици.

3. Участникът, определен за изпълнител, трябва да отстранява и премахва от района на строителната площадка всички отломки и отпадъци, ако те пречат на работата по друг договор или друго обслужване, или представляват опасност за възникване на пожар или инцидент.
4. Участникът, определен за изпълнител, трябва да отстрани от строителната площадка всички отпадъци вследствие на почистването по начин, който да не предизвиква замърсяване по улиците и в имотите на съседните собственици. Отпадъците трябва да бъдат извозвани в съответствие със действащата нормативна уредба на Столична община. 
5. След приключване на СМР участникът, определен за изпълнител, е длъжен да възстанови строителната площадка на съответния обект в първоначалния ѝ вид – да изтегли цялата си механизация и невложените материали и да остави площадката чиста от отпадъци.

[bookmark: bookmark15]           8. ПРОТИВОПОЖАРНА ЗАЩИТА
[bookmark: bookmark16]           1. Участникът, определен за изпълнител, трябва да предприеме всички необходими превантивни мерки, за да предотврати избухването на пожар на работната площадка или в съседни на обекта сгради и терени. На него не му се разрешава никакво горене на отпадъци или отломки и той трябва да осигури достатъчно оборудване за потушаване на евентуален пожар.
2. Участникът, определен за изпълнител, трябва веднага да подаде сигнал за тревога на тел. 112, да уведоми местните власти и възложителя, в случай, че има опасност от пожар или експлозия в района на съответния обект. За да предотврати появата на пожар или експлозия, той трябва да упражнява предпазните мерки за безопасност и да осигури спазването на изискванията на действащата нормативна уредба. 
3. Участникът, определен за изпълнител, трябва да разработи и приложи мерки, с които:
•	да са осигурени условия за незабавно напускане на строителната площадка и съответната сграда при необходимост;
•	да са предвидени мерки за ограничаване разпространяването на огъня и дима в строителната площадка и съответната сграда;
•	да са предвидени мерки срещу разпространяване на огъня към съседните сгради;
•	да са създадени условия за безопасен достъп на спасителните екипи;
•	да са осигурени условия за защита на собствеността на населението.

9. ЗАЩИТА НА СОБСТВЕНОСТТА
1. Участникът, определен за Изпълнител, отговаря за опазването и охраната на собствеността, която се намира на или е в близост до работната площадка, срещу щети или вреди вследствие на работата му.
2. Всяка щета или повреда, причинена от действие, пропуск или небрежност от страна на участника, определен за изпълнител, трябва да бъде възстановена по подходящ и задоволителен начин, от и за негова сметка.

[bookmark: bookmark17]10. ПОЧИСТВАНЕ НА РАБОТНАТА ПЛОЩАДКА
1. Преди възложителят или друг компетентен орган да поиска проверка на извършените работи, участникът, определен за изпълнител, трябва да почисти и да отстрани всички ненужни материали от работната площадка.

[bookmark: bookmark18]	11. РАБОТА И СЪХРАНЕНИЕ НА МАТЕРИАЛИ
1. Всички материали и оборудване, необходими за изпълнението на съответния обекта, се съхраняват от участника, определен за изпълнител.
2. Всички материали, които, са повредени по начин, че да не бъдат годни за предвижданата употреба, трябва да бъдат незабавно премахнати от съответния обекта, като участникът, определен за Изпълнител, не получава обезщетение за повредения материал или изваждането му от обекта.
3. Участникът, определен за изпълнител, трябва да положи всички усилия, за да сведе до минимум продължителността на складиране на площадката на материали и оборудване, като планира доставките така, че да съвпаднат с нуждите на изпълняваните СМР.  
4. Участникът, определен за изпълнител, трябва да организира така подреждането на материалите, че същите да не застрашават безопасността на хората.
12. СИСТЕМИ ЗА ПРОВЕРКА И КОНТРОЛ НА РАБОТИТЕ В ПРОЦЕСА НА ТЯХНОТО ИЗПЪЛНЕНИЕ
1. Инвеститорският контрол на възложителя може по всяко време да инспектира работите, да контролира технологията на изпълнението, като в случай на констатирани сериозни дефекти, отклонения и нискокачествено изпълнение, работите се спират и възложителят уведомява участника, определен за изпълнител, за нарушения в договора за СМР.
2. Всички дефектни материали се отстраняват от обекта, а дефектните работи се развалят за сметка на участника, определен за изпълнител. В случай на оспорване, се прилагат съответните стандарти и правилници и се извършват съответните изпитания.

13. ПРОВЕРКИ И ИЗПИТВАНИЯ
1. Участникът, определен за изпълнител, е длъжен да осигурява винаги достъп до строителната площадка на упълномощените от Възложителя представители. 
2. При необходимост, изпитванията и измерванията на извършените СМР следва да се изпълняват от сертифицирани лаборатории и да се удостоверяват с протоколи.
3. При необходимост, участникът, определен за изпълнител, е длъжен да извърши приемни изпитвания и да състави съответните протоколи.

14. НОРМАТИВНИ ДОКУМЕНТИ, КОИТО СЛЕДВА ДА СЕ СПАЗВАТ ПРИ ИЗПЪЛНЕНИЕ НА ПОРЪЧКАТА
1. Закон за устройство на територията
2. Наредба №Із-1971/2009 г. за строително-технически правила и норми за осигуряване на безопасност при пожар 
3. Правилник за изпълнение и приемане на мазилки, облицовки, бояджийски и тапетни работи
4. Наредба №7/15.12.2004 г. за енергийна ефективност, топлосъхранение и икономия на енергия в сгради.
5. Наредба №16-116/2008 г. за техническа експлоатация на енергообзавеждането 
6. Наредба №3/2007 г. за технически правила и нормативи за контрол и приемане на електромонтажните работи 
7. Наредба №2/2004 г. за минималните изисквания за здравословни и безопасни условия на труд при извършване на строителни и монтажни работи 
8. Наредба за съществените изисквания към строежите и оценяване съответствието на строителните продукти
9. Наредба №РД-02-20-2/08.06.2016 г. за проектиране, изпълнение, контрол и приемане на хидроизолационни системи на строежите
10. Номенклатура на видовете продукти от приложение №1 към чл. 1, т. 2 „Групи строителни продукти” от Наредба за съществените изисквания към строежите и оценяване съответствието на строителните продукти (Приета с ПМС №325/06.12.2006 г., обн., ДВ, бр. 106/27.12.2006 г., в сила от датата на влизане в сила на Договора за присъединяване на Република България към Европейския съюз – 01.01.2007 г., попр., бр. 3/12.01.2007 г., бр. 9/26.01.2007 г., изм. и доп., бр. 82/19.09.2008 г., изм., бр. 5/19.01.2010 г., бр. 7/21.01.2011 г., изм. и доп., бр. 18/02.03.2012 г.)
11. Други действащи нормативни документи, имащи отношение към обекта на поръчката.

            15. СПАЗВАНЕ НА ПРИЛОЖИМИ НОРМИ            
 1. При изпълнението на поръчката изпълнителят е длъжен да спазва всички приложими нормативни актове, разпоредби, стандарти и други изисквания, свързани с предмета на поръчката, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл.115 от ЗОП.
 2. Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:
· Относно задълженията, свързани с данъци и осигуровки: Национална агенция по приходите. Информационен телефон на НАП - 0700 18 700; интернет адрес: http://www.nap.bg/
· Относно задълженията, свързани с опазване на околната среда: Министерство на околната среда и водите. Информационен център на МОСВ: София 1000, ул. "У. Гладстон" № 67, работи за посетители всеки работен ден от 14:00 до 17:00 ч., телефон: 02/ 940 6331. Интернет адрес: http://www3.moew.government.bg/  
· Относно задълженията, свързани със закрила на заетостта и условията на труд: Министерство на труда и социалната политика. Интернет адрес: https://www.mlsp.government.bg/ . София 1051, ул. „Триадица“ № 2, телефон: 02/ 8119 443.

           16. КОМУНИКАЦИЯ МЕЖДУ ВЪЗЛОЖИТЕЛЯ И ИЗПЪЛНИТЕЛЯ В СРОКА НА ДОГОВОРА
 1.	Възложителят определя свой/и представител/и по договора, който/които ще осъществява/т координация и контрол на изпълнение на договора, както и за оперативен контакт с изпълнителя.
  2. Изпълнителят трябва да посочи лица за контакт с конкретни телефонни номера – фиксиран и мобилен, електронна поща, които ще се ползват за комуникация с възложителя.
 

